ตราสารหนี้คืออะไร
ตราสารหนี้ คือ ตราสารการลงทุนประเภทหนึ่งที่จ่ายรายได้แบบคงที่ออกมาให้กับนักลงทุน (Fixed Income) ซึ่งนักลงทุนจะตกอยู่ในสถานะผู้ปล่อยกู้ (Loaner) โดยที่ทางรัฐหรือบริษัทที่เป็นคนออกตราสารจะได้สถานะที่ตรงกันข้ามก็คือ การเป็นผู้ยืม (Borrower) อีกนัยหนึ่งเราอาจจะเรียกผู้ปล่อยกู้ว่า “เจ้าหนี้ (Creditor)” และผู้ยืมว่า “ลูกหนี้ (Debtor)” ได้เช่นเดียวกัน ซึ่งเราอาจเห็นคำพวกนี้ได้ในหนังสือการลงทุนต่าง ๆ 

ดังนั้นทำความรู้จักให้คุ้นหูกันไว้ก่อนก็อาจจะง่ายขึ้น ประเภทของตราสารหนี้ กลับเข้าเรื่องกันต่อดีกว่า ในส่วนของคนออกตราสารหนี้หลัก ๆ แล้ว เราอาจจะแบ่งได้เป็นสองส่วนหลักซึ่งก็คือ “ทางรัฐ” กับ “ทางบริษัท” ซึ่งตราสารหนี้ที่ทางรัฐออกเราก็จะเรียกมันว่า “พันธบัตรรัฐบาล” ในขณะที่ตราสารหนี้ที่ทาง “บริษัท” ออกมาเพิ่มเงินทุน เราก็จะเรียกว่า หุ้นกู้เอกชน หรือ ตราสารหนี้เอกชน ก็ได้เช่นเดียวกัน 

หลัก ๆ เราจึงอาจแบ่งตราสารหนี้ได้เป็นสองชนิด ก็คือ พันธบัตรรัฐบาล และ หุ้นกู้เอกชน พันธบัตรรัฐบาล ตัวอย่างคุ้นหูก็เช่น U.S. Treasury หรือพันธบัตรรัฐบาลสหรัฐ + ปี, พันธบัตรรัฐบาลไทย หรือ พันธบัตรรัฐบาลประเทศต่าง ๆ หรือจะเป็นตัวอย่างอื่น ๆ เช่น… หุ้นกู้เทศบาล (Municipal Bond) หรือหุ้นกู้ที่ทางรัฐต่าง ๆ อาทิเช่น ในสหรัฐออกมาเพื่อเพิ่มทุนสำหรับก่อสร้างสะพาน ทางด่วนหรือโรงเรียน หุ้นกู้เอกชน หรือ ตราสารหนี้เอกชน ตัวอย่างที่หาได้ทั่วไปก็เช่น หุ้นกู้ที่ออกในบริษัทต่าง ๆ เพื่อเพิ่มทุนไม่ว่าจะเป็น บริษัทในกลุ่มธนาคาร สาธารณูปโภค การขนส่ง อุตสาหกรรม หรือจะเป็นตัวอย่างอื่น ๆ
ตลาดการเงิน & ผลิตภัณฑ์และบริการทางการเงิน